— Спачатку, калі мы развешвалі аб’явы аб дыскатэцы па ўсёй вёсцы, давалі рэкламу ў СМІ і на сайце райвыканкама, некаторыя мне казалі, што паспяховай дыскатэкі на сяле я не ствару, што гэта нейкі міф і недасяжная мара, — успамінае дырэктар СК. — Але мы не апускалі рукі: стварылі групу ў сацыяльнай сетцы, зладзілі пенныя і пенапластныя, рэтра і рок-н-рольныя дыскатэкі, запрасілі дзіджэяў і МС з Ваўкавыска і Гродна, увялі апытанне ў групе наконт рэпертуару (ратацыя плэй-ліста дасягае 30 % ад запланаванага), набылі самую сучасную гукаўзмацняльную і светлавую апаратуру... Такім чынам і “заваявалі” аўдыторыю.